**ТЕХНИЧКА СПЕЦИФИКАЦИЈА**

**Партија 2 - Набавка услуге резервације ресторана и кетеринга за потребе Програма подршке за привлачење страних инвестиција у циљаним секторима**

1. **Опис предмета јавне набавке**

Предмет јавне набавке су услуге резервације ресторана и кетеринга. Предмет Партије 2 су услуге резервације ресторана и кетеринга за потребе Програма подршке за привлачење страних инвестиција у циљаним секторима.

Предметна услуга подразумева следеће услуге и обавезе изабраног понуђача:

* пријем захтева за резервацију ресторана – угоститељског објекта за исхрану и пиће, као и услуге кетеринга у периоду од 07:30 до 19:00 часова сваког радног дана, а суботом од 07:30 до 15:00 часова;
* рок извршења услуге резервације не може бити дужи од 8 сати од момента пријема наруџбине;
* изабрани понуђач је дужан да за сваки конкретан писани захтев Наручиоца за резервацијом ресторана – угоститељског објекта за исхрану и пиће, као и кетеринга, уколико је то могуће, достави најмање три понуде, а све у складу са захтевом Наручиоца. Уколико изабрани понуђач не достави најмање три понуде, о разлозима за то доставља Наручиоцу писано образложење;
* изабрани понуђач је дужан да у свему поступа по конкретним захтевима Наручиоца везано за врсту и локацију угоститељских објеката, као и за услугу кетеринга;
* изабрани понуђач је дужан да Наручиоцу уз испоручен рачун о извршеној услузи посредовања, достави доказе о висини стварно извршених услуга (копију оригиналног рачуна или други документ издат од стране крајњег пружаоца услуге), који представљају основ за фактурисање. На рачуну мора бити посебно исказана услуга посредовања и цена извршених угоститељских услуга.

Изабрани понуђач је дужан да достави имена, е-маил адресе и бројеве телефона лица надлежних за пријем захтева Наручиоца за резервацију ресторана и угоститељских објеката.

Цене услуга хране и пића не може бити већа од цена утврђених ценовником угоститељског објекта или другог правног лица, крајњег пружаоца услуге, важећим на дан пружања услуге.

Наручилац за све време трајања овог уговора задржава право да врши проверу цена.

Уколико приликом провере цена уочи да постоје већа одступања у ценама које предлаже понуђач и ценама угоститељских објеката или других правних лица, Наручилац може захтевати од изабраног понуђача да му обезбеди повољнију понуду коју је сам пронашао.

Изабрани понуђач се обавезује да ће одмах поступити по евентуалним примедбама Наручиоца у погледу недостатка на име квалитета и цене за пружене услуге и отклонити их у што краћем року.

За све услуге које су предмет ове јавне набавке Наручилац задржава право да откаже резервацију услуге у складу са условима крајњег извршиоца услуге.

Напомене:

Наручилац ће предметну услугу користити до максималног износа процењене вредности за предметну јавну набавку (у овај износ укључене су услуге резервације извршене од стране понуђача, као и цене угоститељског објекта или другог правног лица, крајњег пружаоца услуге са свим припадајућим трошковима).

**2. Гаранција квалитета**

Изабрани понуђач мора да гарантује професионалност и квалитет пружених услуга.

**3. Начин спровођења контроле квалитета**

Наручилац све време трајања уговора може вршити контролу квалитета вршења услуга. Изабрани понуђач се обавезује да ће одмах поступити по евентуалним примедбама Наручиоца у погледу недостатка на име квалитета за пружене услуге и отклонити их у што краћем року.

**4. Рок извршења услуге**

Рок извршења услуге резервације не може бити дужи од 8 сати од момента пријема наруџбине.

**5. Коришћење патента и одговорност за повреду заштићених права интелектуалне својине трећих лица**

Накнаду за коришћење патената, као и одговорност за повреду заштићених права интелектуалне својине трећих лица сноси изабрани понуђач.

**6.** **Оквирно време почетка примене уговора**

Уговор ће почети да се примењује након истека трајања уговора који Наручилац већ има закључен по спроведеној јавној набавци у 2023. години, чији предмет је истоврстан предмету ове набавке. Оквирно време почетка примене уговора је први квартал 2024. године.